
TÁMOP-5.3.8-11/A1-2012-000
 kiemelt projekt keretében

Munkavállaláshoz Szükséges képességek fejlesztése tréning
12. A TANANYAGEGYSÉG
MENTÁLHIGIÉNÉ, LELKI EGÉSZSÉGVÉDELEM
2012. október
1. Összefoglaló
1.1. A tananyag egység célja
 Megismertetni a résztvevőket a mentálhigiéné, lelki egészségvédelem fogalmával, céljaival, fontosságával a személyes egészség megőrzésében. Felismertetni és tudatosítani a lelki természetű problémákat, tudatosítani hatásait az egyén jól létére. Megismertetni és gyakoroltatni az önsegítés módszereit és technikáit.
1.2. Tartalmi sajátosságok, megszerzendő kompetenciák

A tananyagegység követelménye, hogy a résztvevő ismerje meg és legyen képes alkalmazni a lelki egészség védelmének és a pszicho-szociális problémák kezelésének, feloldásának technikáit. Ismerje az önsegítés módjait és különböző technikáinak alkalmazását. Tudatosodjon, hogy a munkahelyi, illetve a privát életben jelenlevő társas támogatás, a kapcsolati védőháló az egyén lelki egészségének kiemelt területe, ezért is foglalkozik a képzés több megvilágításban a társas támogatás szerepével. Míg korábbi tananyagegységben a munkahelyi társas támogatásról volt szó, ez a tananyagegység a társas rendszer egészét felöleli.
A csoportban történhetnek esetleges váratlan reakciók. Erre és a reakciók kompetens kezelésre a képzésben közreműködőknek fel kell készülni.

1.3. Követelmények a képzés szereplőitől
A résztvevők ismerjék meg a lelki egészségvédelem, mint önmagamért való cselekvés összetevőit, jelentőségét mások és maguk egyedi helyzetében. Problémáik esetén képesek legyenek önsegítő technikák alkalmazására, ismerjék fel, mikor szükséges segítséget kérniük. Az önsegítő technikák és támogató csoportok mellett érdemes bevonni kompetens üzemi dolgozót, mentort, szupervízort és közvetlen műhelyvezetőt, mint támogatókat, akik lehetséges szereplői lehetnek az üzemi mentálhigiénének.
Tréner: képes legyen átfogó képet nyújtani a témáról, a kapcsolódó témák fő üzeneteit összekapcsolni a témával. Képes legyen beleérzően irányítani a csoportot, szükség esetén konkrét segítségnyújtással támogatni a résztvevőket.
Mentor: támogassa a trénert és a résztvevőket, értse meg a módszereket, segítse a résztvevőket az önmagunkról való gondolkodásban és a felmerülő helyzetek értelmezésében.

 Szupervízor: biztosítsa a résztvevők ott létét, támogassa a résztvevők és a mentorok munkáját.

Résztvevők: képesek legyenek a lelki egészségvédelem sokoldalú összefüggéseinek átlátására, pozitív beállítódás kialakítására.

2. A tananyag egység felépítése és módszerei – programterv

	A téma feldolgozásának tartalmi elemei, menete


	Időke-ret
	Alkalmazott képzési módszer
	Témakör feldolgozásához kiosztott oktatási segédletek, szükséges oktatási eszközök 

	1. NAP

	Bevezetés, köszöntő 

Tananyag egység bevezető

mi történik a héten? mi a téma, amivel foglalkozunk? – mi jut eszükbe a résztvevőknek a témáról?
	1.

óra
	tréneri bevezető
	

	Tréneri bevezető

„Az egészséges ember képe”
	
	gyakorlat TCS- ban 
	Dia: 2. dia

Kivetítő

A/3-as papírok, színes filcek, zsírktéták

	A mentálhigéné, lelki egészségvédelem szerepe az egyén egészségében
Tréneri összefoglaló


	
	tréneri összefoglaló
	Diasor: 3.4.5.6. dia
Kivetítő

	Feladatkiadás
	
	
	

	Feldolgozás munkahelyi környezetben:

A munkatársak, mint támogató csoport

„Úgy segíts nekem, hogy…”

	2.-4.

óra
	megbeszélés TCS-ban
(1. sz. feladat)
	1. sz. feladatlap: A munkatársak, mint támogató csoport

	További ajánlott gyakorlat:


	
	
	

	2. NAP

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1.

óra
	ráhangolás
	hangulatkártyák (A/6 kartonok)

	Tréneri bevezető

A lelki egészség feltétele az önismeret, énkép fejlesztése

„Itt vagyok! Ilyen vagyok!”

	
	gyakorlat a teljes csoportban
(2. sz. feladat)
	Dia: 7. dia

Kivetítő

tulajdonság kártyák
2. sz. feladatlap: „Itt vagyok! Ilyen vagyok!” önismereti gyakorlat

	Feladatkiadás
	
	
	

	Feldolgozás munkahelyi környezetben:

Feszültségek tudatosítása, kezelése

Munkahelyi beszélgető csoport, mint az önsegítés eszköze

Témák:

 „Amikor feszült leszek, azt érzem, hogy…” 

„Ha feszült vagyok, akkor azt csinálom, hogy…”


	2.-4.

óra
	TCS megbeszélés
(3. sz. feladat)
	3. sz. feladatlap: Feszültségek tudatosítása, kezelése

	További ajánlott gyakorlat:

 
	
	
	

	3. NAP

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1.

óra
	ráhangolás
	hangulatkártyák (A/6 kartonok)

	Tréneri bevezető

Pozitív önértékelés erősítése

„ Amiben olimpikon vagyok!”


	
	tréneri bevezető

egyéni munka, plenáris munka
(4. sz. feladat)
	Dia: 8. dia

Kivetítő

4. sz. feladatlap:”Amiben olimpikon vagyok!”

A/3-as papír, színes filctollak, zsírkréták

	Feladatkiadás
	
	
	

	Feldolgozás munkahelyi környezetben:

Az énkép és önismeret fejlesztése és ennek szerepe a mentálhigiénében
 „Amikor dolgozunk, te jól csinálod ezt,…”

„De figyelj erre:!”


	2.-4. óra
	TCS-ban pozitív és a változtatandó viselkedésre vonatkozó visszajelzések megfogalmazása, gyakorlása
(5. sz. feladat)
	5. sz. feladatlap: „Visszajelzés egymásnak”

	További ajánlott gyakorlat:


	
	
	

	4. NAP

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1.

óra
	ráhangolás
	hangulatkártyák (A/6 kartonok)

	Önsegítő technikák gyűjtése

Mit tesz ön akkor, hogyan segít magán, ha

· fél, bizonytalan, ideges, szomorú, elutasítottnak érzi magát?

A stressz téma feldolgozásakor összegyűjtött technikák felelevenítése. Önsegítő technikák gyakorlása, kinek, mi vált be. (pl. légzéstechnikák, dúdolás, éneklés, közös nagy kiabálás, nyújtózkodás, önmasszázs)
	
	gyűjtés a teljes csoportban,
csoportmunka, gyakorlás plenárisan

(6. sz. feladat)
	Flipcharton felírva a kérdés
6. sz. feladatlap: Önsegítő technikák gyűjtése

	Tréneri összefoglaló
	
	tréneri összefoglaló
	Diasor: 10. 11. dia
Kivetítő

	Feladatkiadás
	
	
	

	Feldolgozás munkahelyi környezetben:

A munkatársi beszélgető csoport, mint a társas kapcsolatok fejlesztésének eszköze 

Témák:

Mi az, ami bántja a csoportjában?
Mit szeretne változtatni a csoportjában?
Van-e valaki, akitől több figyelmet szeretne?


	2.-4.

óra
	megbeszélés TCS –ban
(7. sz. feladat)
	7. sz. feladatlap: Társas kapcsolatok fejlesztése és önsegítés a munkahelyen

	5. NAP

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1.

óra
	ráhangolás
	hangulatkártyák (A/6 kartonok)

	Tréneri bevezető

„Támogató rendszerem, kapcsolati hálóm”


	
	tréneri bevezető

egyéni munka, megbeszélés TCS-ban
(8. sz. feladat)
	Dia: 12. dia

Kivetítő

8. sz. feladatlap: Támogató rendszerem, kapcsolati hálóm

	- 'Üzenet a liftből":

Héten tapasztaltak feldolgozása: egyéni visszatekintés, saját aktivitás és tanultak értékelése 

- Héten tapasztaltak feldolgozása: visszacsatolás egymásnak

	2-4. óra
	TCS-ban
(9. sz. feladat,
10. sz. feladat)
	9. sz. feladatlap: A hét tanulságai,
10. sz. feladatlap: Mi volt a legjobb a héten?



	6. NAP

	Tantermi program
Lelki egészségvédelem - Akcióterv készítés- vizsgafeladat
Mit fogunk változtatni a munkahelyi közösségben az elkövetkező három hónapban?
	1. óra
	Létszámtól függően, 3-4 kiscsoportokban
(vizsgafeladat)
	A/3-as lapok, filctollak

	Feldolgozás munkahelyi környezetben

ismétlés, tanultak, gyakorlatok felelevenítése, összefoglalása
	2. óra
	
	

	
	3. óra
	
	

	
	4. óra
	
	


3.  Tartalmi elemek
3.1st A mentálhigéné - lelki egészségvédelem

A lelki egészségvédelem, pozitív értelemben mindazon tevékenységeket jelenti, amelyek a személyiséget és kapcsolat-rendszereit fejlettebbé, érettebbé, elvárt társas/társadalmi szerepeinek betöltésére alkalmasabba teszik.  A lelki egészségvédelem (mentálhigiéné) másrészt a lelki (pszichés) zavarok, megbetegedések, magatartászavarok megelőzése. A mentálhigiéné egyszerre a lelki egészség népszerűsítése és a megelőzés kettőse, amelyek egymásra épülnek.

Az egészség az Egészségügyi Világszervezet (WHO) meghatározása szerint, nem csupán a betegség hiánya, hanem a teljes testi, lelki es szociális jólét állapota. De az egészség nem statikus állapot. Az ember egészségében történhetnek változások, tőle független események bekövetkezte miatt egészségkárosodás alakulhat ki. Az egyén akaratától független, tényszerű és visszavonhatatlan testi-fizikai változás – baleset, hosszú lefolyású betegség hatásaként beállt állapot – esetén hangsúlyozottan fontos az egészségtudatos viselkedés, állásfoglalás, amely az egyensúlyteremtést célozza, a személyiség magatartásbeli válasza az élet mindennapos kihívásaira.
A mentálhigiéné nem önálló tudomány, szoros összefüggésben áll a teljes társadalmi-gazdasági rendszerrel, szociálpolitikával. A mentálhigiéné komplex rendszer működését jelenti, amelyben a politika, vallás, közösség, csoport, munkahely, család, házassági- és rokonsági kapcsolatok, nevelési-oktatási és kulturális intézmények éppúgy részt vesznek, mint az egészségügy, tanácsadások, segítő szolgáltatások szervezetei. 

A mai világ egyre nagyobb alkalmazkodási és egyensúlyteremtési készséget vár el az embertől. Az egyensúlynak a megteremtése, megerősítése és fenntartása lelki (pszichés) összetevők függvénye, ezért a megváltozott munkaképességű emberek számára kiemelten fontos a lelki egészség, a mentálhigiéné.
3.2nd A mentálhigéné- lelki egészségvédelem célja

Annak elősegítése, hogy az egyének kellő ismerettel és készséggel rendelkezzenek:

· testi és lelki folyamataik megértéséhez és szabályozásához,
· azonosságtudatuk és társas/társadalmi szerepeik megfelelő ellátásához,
· környezetükben kapcsolataik egyensúlyának megőrzéséhez,
· életcéljaik eléréséhez.
3.3rd Mivel foglalkozik a mentálhigiéné?
· Az életigenlő magatartások támogatása, lelki és testi egészségmegőrzés és egészségvédelem, az érzelmi teherbíró képesség növelése, a méltó élethez való viszony kialakítása.

· Hátrányos helyzetű emberek támogatása, segítése.

· Önszabályozás, kapcsolati, érzelmi és kifejezési kultúra fejlesztése.

· Az elmagányosodás és reménytelenség megelőzése, a lelki tényezők nyomán kialakult betegségek megelőzése és kezelésük támogatása.

· Önsegítés, közösségteremtés és az emberek közötti összetartás erősítése, fejlesztése.

· Türelmesség, segítségnyújtás, együttműködés fejlesztése.

· Az önromboló (egészség ellen irányuló) megnyilvánulások megelőzése és kezelésük támogatása, ilyenek az alkoholizmus, drogfüggőség, régóta tartó stressz és levert lelkiállapot (depresszió).

· A romboló, másokat semmibe vevő törekvések visszaszorítása, ilyenek a túlzott versengés, önzés, megfelelni vágyás, lobbanékonyság, erőszakos viselkedés másokkal szemben.
3.4th A lelki egészség feltételei
1. Megfelelő énkép, önismeret
Az előzőekben már, a 2. foglalkozáson beszéltük az önismeret fontosságáról. Az önismeret, hogy ismerjük magunkat, lehetőségeinket, korlátainkat, az egész életünkre kihat, de szerepe van a munkahelyen is. Megbirkózunk- e ránk bízott feladatokkal, elfogadnak-e bennünket munkatársaink?

Az önismeret alapkérdése tehát: Ki vagyok én? Milyen vagyok én?
Az önismereten azt értjük, hogy az embernek áttekintése van saját személyisége összetevőiről, határairól és lehetőségeiről, betekintése van viselkedésének rugóiba, hátterébe, motívumrendszerébe, helyesen ítéli meg az emberi kapcsolatokban játszott szerepét, hatását.
Az énkép: az ember elképzelése saját magáról.
A gyerekkor során, a környezet (elsősorban közvetlen) visszajelzéseiből, értékeléseiből alakul ki. Később már a tágabb környezet visszajelzései is formálják, ilyenek az iskola, a munkahely, baráti kör, azaz a szocializációs folyamat során épül ki az énképünk.  Az énkép mégsem formálódik az egész élet során. Amikor az énkép viszonylag állandóvá válik, ez egyben védetté teszi az egyént az újabb külső hatásokkal szemben. Az énkép megmerevedhet, a személyiségre vonatkozó újabb felismerések ellenállást válthatnak ki, azaz az ellentmondó információkat elrejti, eltitkolja, vagy kirekeszti. 
Ekkor az énkép törekvései ellentétessé válnak az önismeret törekvéseivel, azaz a személy állandóan „válogat” társas kapcsolataiban, hogy az önmagáról kialakított képet fenntarthassa. Például a kínos információkról egyszerűen nem veszünk tudomást, vagy torzítjuk, átértékeljük. Akinek túlzottan magas az önértékelése bűnbakot keres, áthárítja a felelősséget stb.

Az önértékelés pozitívvá, vagy negatívvá válása alapvetően a szülők nevelésének hatásától függ. A szeretetteljes családi légkör általában pozitív önértékelést vált ki a gyermekben, de erősítheti, pozitívvá teheti az énképet a jó, a személyiség fejlődését támogató iskola vagy munkahely. A pozitív énképpel rendelkező személyiségekre általában az „elkerülő viszonyulás” jellemző:

· Kevésbé veszik észre saját negatív tulajdonságaikat, 

· nem nagyon érzékenyek a külső visszajelzésekkel szemben, 

· jó viszonyra törekszenek környezetükkel, 

· a konfliktusokat hajlamosak elsimítani,

· képesek jól beilleszkedni a közösségbe.
A feszült légkörű, türelmetlen, követelőző családban, ahol kihangsúlyozzák a hibákat, negatív önértékelés alakul ki. Itt a „kiélező viszonyulás” jellemző:
· Saját negatív tulajdonság felnagyítása, ingerlékenység,

· érzékenység a környezet negatív jelzéseire,

· védekezésre-támadásra készek,

· nehezebben alkalmazkodnak,

· ha pozitív visszajelzést kap, akkor véleményt adó személy jelentőségét, hitelességét kétségbe vonja.
Az énkép nemcsak pozitív, vagy negatív lehet, hanem merev (ellenálló), befogadó (változó) is. 
A merev énképű embereknél gyakoriak az elhárító manőverek, nagy az eltérés a társak véleménye és az énkép között, és sok nehézséggel küzdenek a társas kapcsolatban. A befogadó énképű emberek elfogadják, feldolgozzák az énképnek ellentmondó információkat, jól alkalmazkodnak, és képesek a változásra.

Az önismeret szerzés módjai

Legfontosabb forrása a többi ember, elsősorban azok, akik közel állnak hozzánk, fontosak nekünk. Nem csak a szavakkal kifejezett vélemény a fontos, hanem a hozzá tartozó metakommunikáció (bólintás, mosoly, tekintet, stb.) is, és az, hogy ezeket a jeleket az ember helyesen értelmezze. 
Ugyanakkor az önismeretszerzést nehezíti, hogy gyakran az emberek bármilyen oknál fogva (érdek, félelem, tapintat, stb.) is, de túlértékelik a jó tulajdonságokat, és alul értékelik a rosszakat. Ugyanakkor fölérendelt helyzetben gyakran elhamarkodott negatív véleményt közölnek. 
Hatékony eszköz az önmegfigyelés is, hiszen szükségünk van a belülről jövő jelzéseinkre is. Az önmegfigyelés lehet esetenkénti, és rendszeres. Az esetenkénti lehet egy-egy helyzet felmérése, a rendszeres lehet feljegyzések készítése, napló írása. Bizonyos helyzetekben, amikor a körülmények, az egyén iránti elvárások, feladatok jelentősen megváltoznak, az ember identitáskrízisbe kerülhet, azaz az énképe nem illeszkedik az új elvárásokhoz. Ilyenkor hatékony lehet megfelelő szakember felkeresése.
1. A feszültségek kezelésének technikái
Tisztában kell lennünk azzal, milyen események, külső-belső történések nyomán érzünk feszültséget, és hogyan értékeljük ezt magunkban. Mindannyian különböző módokon reagálunk a bennünket érő hatásokra, ezért a feszültségek kezelése is egyénenként változó. Tudnunk kell, mi okozza a feszültséget, mit kell megváltoztatni az életvitelünkben ahhoz, hogy ezt csökkentsük. Hasznos lehet, ha a napi programunkba beiktatunk valamilyen testmozgást, sportot, mivel a combot, a karizmokat dolgoztató tornagyakorlatok serkentik az "örömhormon-termelést", ezért javulhat a hangulatunk. Jó hatása van például a kerékpározásnak vagy egy kellemes sétának a friss levegőn.
A tudatos légzés is sokat segíthet. Ősi, még az állatvilágból magunkkal hozott reflex ugyanis, hogy vészhelyzetben a szervezetünk átáll a felszínes légzésre. Az idegesség, fáradtság, feszültség egyik biztos jele, ha felszínesen, kapkodva vesszük a levegőt. A tudatos légzés könnyen megtanulható, és ezzel gyorsan és látványosan csökkenthetjük a modern életformából adódó stresszhelyzetek következményei. Az egyenletes légzés automatikusan csökkenti a stressz hormonok szintjét a szervezetünkben, mérsékli a szívverések gyakoriságát és csökkenti a vérnyomást. 
1. Pozitív önértékelés
Keressük meg jó tulajdonságainkat, és fordítsuk figyelmünket a sikereinkre. Nem kell a kudarcainkat szégyellenünk! Sokkal inkább értékelni kell, hogy miért következett be, mit tehetünk, hogy máskor ne történjen meg! Hibázni szabad, de ugyanazt a hibát többször elkövetni talán nem kellene, mert tanulhatunk az előző kudarcból. 

Alakítsuk asszertív (méltányosan céltudatos érdekérvényesítés) módon a viselkedésünket. A valódi érdekérvényesítés, megfelelő önbizalom birtokában, mások személyének, érdekeinek elfogadásán és tiszta kommunikáción alapszik. Nem önérvényesítés az, ha érdekeinket erőszakosan, mások feletti hatalmunk által vagy mások kijátszásával, manipulálásával érvényesítjük, mert ezek a viselkedések félelmen alapszanak. A saját képességeikben bizonytalanok nem merik nyíltan felvállalni érdekeik ütköztetését, csak felülről vagy hátulról támadva mernek érdekeikért fellépni.
A nem asszertív attitűdök (beállítódások) és viselkedésjegyek a gyakori, legtöbbször a gyerekkorban történt elutasítás és negatív ítélet következtében alakulnak ki. Az egyén énképének formálódása erősen függ a környezet visszajelzéseitől. Ha sok a negatív visszajelzés, az egyén negatív képet alakít ki önmagáról. Azonban még gyermekkorunkban sem vagyunk teljesen kiszolgáltatva a külvilág visszajelzéseinek. Megfelelően értékelve a helyzeteket, a visszajelzéseket is differenciáltan lehet értékelni. 
Fontos, hogy akár önmagunk, akár mások esetében a viselkedést, a tettet értékeljük, és ne a személyt. Mindenki tesz jót és rosszat, viselkedik okosan és bután, elhibáz dolgokat, és kiválóan meg tud csinálni sok mindent. Ezeket a helyzeteket lehet értékelni, de egy-egy helyzet nem minősíti teljességében az egyént. 

1. Képesség a fejlődésre, változásra, alkalmazkodásra, rugalmasság
A környezetünk folyamatos változik körülöttünk, így mi is változunk, sejtjeink megújulnak, de mindig találkozunk új emberekkel, mindig kerül elénk új szituáció, így mi is folyamatosan, nap, mint nap változunk a minket ért környezeti, emberi hatások alapján, akár tetszik ez nekünk, akár nem, formálódunk. Kívül, belül egyaránt. 
Ezt úgy tudjuk kideríteni magunkban, ha figyeljük és megvizsgáljuk viselkedésünket, hogy ezt miért csináltuk, vagy miért nem, milyenek a reakcióink és miért. Ha figyeljük magunkat, figyeljük a környezetünket, közben sok tapasztalattal leszünk gazdagabbak, tanulunk magunkról és másokról, és ennek a gazdagodó tudásnak a birtokában alkalmazkodunk, anélkül, hogy feladnánk magunkat.
1. Önállóság (autonómia)
Az önálló, érett személyiség nyitott, fejlett erkölcsi érzékkel rendelkezik, választásaiban biztosan el tudja dönteni, hogy mi a helyes és mi a helytelen. Elfogadja önmagát, tisztában van saját jó és rossz tulajdonságaival, érzelmei stabilak, bízik önmagában. Önismerettel rendelkezik, vállalt feladatait ellátja, képes elfogulatlanul állást foglalni, meghitt viszonyt tud kialakítani és fenntartani a környezetében, érzelmi, kapcsolati rendszere kiegyensúlyozott.
1. Szociális, társas hatékonyság
A társas kapcsolatok alapvető fontosságúak az egyén személyiségfejlődésében, hiszen az egyén csak társas közegben fejtheti ki hatását, hatékonyságát, s ennek útján fejlődik tovább. A társas hatékonyság – kölcsönössége, mintaadó jellege és érzelmi telítettsége miatt - jelentős támogatást, biztonságérzetet nyújthat az egyénnek. 
A közös tevékenység szolgál a társas kapcsolatok alakulása alapjának, amelyben az együtt átélt élmények alakítják, formálják az egyént, befolyásolják kapcsolatainak alakulását.  Ennek mindennapi terepe a csoport vagy munkahelyi csoport, amelynek történései lehetőséget nyújtanak a kapcsolatok megélésére. A csoportban, az adott kapcsolati háló közegében fejlődik az egyén önfegyelme, hiszen másokat is meg kell hallgatni, engedni kell cselekedni. Elsajátítható a kudarctűrés, hiszen mindig nem nyerhetünk, és a siker kezelése olyan módon, hogy másokra is tekintettel kell lenni. Gyakorolható a kitartás és akaraterő, megélhető a szociális érzékenység és méltányosság, mások érzelmeinek a figyelembe vétele, alkalmazkodás mások érdekeihez, érzéseihez, és mások nézőpontjának elfogadása.
1. Motiváltság megfelelő szintje
Az egyén eredményes működéséhez hozzátartozik a belső hajtóerő. Az életfunkciók ellátásán, a fiziológia szükségletek kielégítésén túl, szükségünk van belső mozgatóerőre, energiára, amely hozzásegít bennünket a megbecsültség érzésének, önmagunk kiteljesedésének átélésére, annak megtapasztalására, hogy értelmes életet élünk.
1. Megfelelő kontrollfunkciók

A kontrollfunkciók szerepe, hogy magatartásunkat, érzelmeinket a helyzetnek megfelelően szabályozni tudjuk. Az önkontroll abban segít, hogy zavaró érzelmeinket, feszültségeinket kordában tartsuk, nehéz pillanatokban is összeszedettek legyünk. 
Az emberek között nagy különbségek lehetnek az önkontroll képesség szempontjából. Ismerünk olyanokat, akik könnyen elvesz​tik a fejü​ket és pánikba esnek, vagy épp düh​ki​tö​rés​sel rea​gál​nak hely​ze​tekre. Hogy hol és milyen indu​lati reak​ci​ó​kat adunk sze​mé​lyi​ség​függő, van​nak, akik mun​ka​he​lyen, vagy nyil​vá​nos helyen erő​sen kont​rol​lál​ják magu​kat, csa​ládi kör​ben viszont teret enged​nek az indu​la​tok​nak. 
A gyenge önkont​roll hát​rá​nya​i​val tisz​tá​ban vagyunk, senki nem él együtt szí​ve​sen egy ajtó​csap​kodó, „hisz​tis” part​ner​rel és a mun​ka​he​lyen sem erény egy meg​be​szé​lés köze​pén fel​pat​tanni, és beol​vasni a főnöknek. Az is veszé​lyes azon​ban, ha túl erős az önkont​rol​lunk és nem tud​juk a hely​ze​tek​hez iga​zítva kezelni érzelmi féke​in​ket, mert egy folya​ma​tos belső feszült​ség ala​kul​hat ki, ami szélső​sé​ges eset​ben pszi​cho​szo​ma​ti​kus meg​be​te​ge​dé​sek​hez is vezethet. Nem csak az szá​mít azon​ban, milyen erős önkont​roll képes​ség​gel ren​del​ke​zünk, a kont​roll funk​ció rugal​mas​sága leg​alább annyira fon​tos. Mit is jelent ez? Opti​má​lis eset​ben képe​sek vagyunk egyes hely​ze​tek​ben nagyon össze​sze​det​tek lenni, és kor​dá​ban tar​tani érzel​me​in​ket, míg más​kor – ha a hely​zet meg​en​gedi — lazí​tani is tudunk, ezál​tal se mun​ka​he​lyünk, vagy emberi kap​cso​la​ta​ink, se egész​sé​günk nem kerül veszélybe.
3.5th Pszichoszociális problémák és a lelki egészségvédelem
A pszicho jelentése, lélek (görög), lelki jelenségek, viselkedés. A szociális, az emberi kapcsolatokat, közösségi, társadalmi vonatkozást jelenti.  Fontos, hogy a társas viszonyokból – család, munkahely, párkapcsolat – adódó, az egyén lelki egészségét megterhelő veszélyforrásokat azonosítsuk.
Családi problémák
· A családi életciklusokkal összefüggő problémák (házasság gyermektelen szakasza, az első gyermek születése, a gyermek(ek) iskoláskora,  a gyermekek kirepülése a fészekből,  a nyugdíjas és öregkor,  végül a veszteségek és a halál időszaka.)

· Kommunikációs zavarok (a problémák nem kerülnek felszínre, a családtagok nem beszélik meg egymással gondjaikat, aminek hatására a feszültségek halmozódnak. Vagy a kimondott szavak nem mindig érthető közlések, nem mindig fejezik ki az egyéni szándékot, hiányzik a nyílt megfogalmazás.)

Munkahelyi problémák

· Bizonytalan munka (rossz munkakörülmények, bizonytalan foglalkoztatás)
· A munkaterhelés növekedése (felgyorsult munkatempó)

· A munka és magánélet egyensúlya megbomlik (rugalmatlan munkaidő, több műszak)

· Kontroll hiánya (döntéshozatal lehetőségének hiánya)

· Környezet és berendezés (megfelelő munkaeszközök hiánya, helyhiány)

· Szervezeti kultúra (alacsony szintű kommunikáció, problémamegoldás támogatásának hiánya)

· Munkatársak közötti kapcsolat (elszigetelődés a munkatársaktól)

· Szerepek a szervezetben (szerepkonfliktusok, szerep kétértelműség)

· Karrierfejlődés (alacsony fizetés, bizonytalanság)

· A magánélet és munkahely ütközése (a munkahelyi és otthoni elvárások ellentéte)

· Zsarnokoskodás, zaklatás, erőszak (ok nélküli negatív visszajelzés, szélsőséges kommunikáció, pletyka, gúnyolódás, lelki terror,).
3.6th Önsegítés és lelki egészségvédelem
Lelki egészségünk fenntartásához, megőrzéséhez egyéni támogató rendszerekre, ezek hálózatára, és saját erőnkre, önsegítő képességünkre is szükségünk van. 

Az emberi kapcsolatok hálója támogatja, segíti, érzelmileg felkarolja az érzelmileg megbillent egyént. Ez az egyénre összpontosító szociális hálózat emberek alkotta hálót jelent, ezt a hálót Caplan (1974) támogató rendszernek nevezi. Az egyén támogatásában a primer csoportnak nagy szerepe van. A kiterjesztett család olyan közösségeket jelöl, amelyekben az egyén a mindennapjait, társas kapcsolatait éli (egyház, falusi, vagy bármilyen, akár hobbi közösséget is lehet). A primer csoport összetevői:
· Az ún. közösségi kapuőrök (akiknek elsődleges szerepük van a közösségbe való belépés és kilépés ellenőrzésében, ők a véleményvezérek, kulcsemberek a közösség életében (tanító, háziorvos, védőnő, szociális munkás, pap, klubvezető, a helyi közösség vezetője),

· szomszédsági csoportok (nem a közvetlen családhoz tartozó, lelki, gondolkodásbeli, érdeklődési hasonlóságon alapuló csoportok (baráti társaság, kollegiális csoportok, szabadidős csoportok),

· önsegítő csoportok, amelyek azonos problémájú, közös célt kitűző, azonos érdekeket képviselő emberek csoportja, akik a kölcsönös segítség eszközével segíthetik igényeik hatékonyabb kielégítését.

Az önsegítés a közösségi létezés elidegeníthetetlen része. Köznapi megfogalmazásban az önsegítés olyan önálló tevékenység, aminek eredményeképp a személyiség megerősödik, gazdagodik, a megrendült érzelmi, kapcsolati, lelki egyensúly helyreáll, új döntések és célok fogalmazódnak meg. (pl. jól sikerült pálya- és munkahelyválasztás, partnerkapcsolat). 
A pszichológiai önsegítés olyan módszerek alkalmazása, amelyekkel az új élethelyzeteket, akadályokat, kihívásokat és válságokat kevesebb megrázkódtatással, stresszel, hatékonyabban és lelki egészségünk megőrzésével tudjuk leküzdeni. 
1. Egyéni önsegítő technikák
Relaxációs technikák

A fizikai és mentális pihenés kitűnő módja a feszültség csökkentésének, mivel a relaxációban központi szerepet játszik az elme – izom kapcsolat. Sokféle relaxációs technika létezik manapság, és mindegyiknek alapvető célja, hogy megtanítsa az embereket arra, hogyan lazítsák el izmaikat akaratlagosan arra figyelve, milyen érzés feszültnek, illetve ellazultnak lenni.

Légzési technikák

Az érzelmi stressz alatt a szaggatott, kihagyó és felszínes légzés miatt csökken szervezetünk oxigénszintje. Az alábbi légző gyakorlatok mintákat adnak a testnek és a léleknek a békés egyensúly visszanyeréséhez. Még akkor is segíthetnek, ha naponta csak néhány percig gyakoroljuk ezeket.

1. gyakorlat: hasi mélylégzés

· Feküdjön a hátára, húzza fel a térdét, és kissé nyissa szét a lábfejeit. Lélegezzen az orrán keresztül. Lélegezzen be mélyen, és hagyja, hogy a gyomra „megteljen” levegővel. Képzelje maga elé, ahogy a tüdeje megtelik levegővel és a mellkasa kitágul.

· Képzelje el, ahogy a belélegzett levegő megtölti a testét energiával. Lélegezzen ki, és engedje vissza a gyomrot és a mellkast.

2. gyakorlat: békés lassú légzés

· A stressz csökkentése érdekében elsajátíthatja a hasi légzést. Képzelje el, hogy a belélegzett levegő csupa béke és nyugalom, és folytassa ezt addig, amíg kellően relaxáltnak érzi magát.

3. gyakorlat: földlégzés

· Üljön le egyenes háttal egy székre, és helyezkedjen el kényelmesen. Lélegezzen az orrán keresztül. Lélegezzen be mélyen, és hagyja, hogy a gyomra „megteljen” levegővel. Képzelje maga elé, ahogy a tüdeje megtelik levegővel és a mellkasa kitágul. Tartsa benn a levegőt.

· Képzelje el, hogy a fenekétől egy vastag kötél nyúlik a föld közepe felé. „Szemével kövese” a kötelet, és „nézze” meg, ahogy az hozzá van erősítve a föld középpontjához. Eresszen le két másik kötelet a lábaiból kiindulva. Figyelje meg a fenekét, combjait, lábszárait, a bokáit és lábfejeit. Érezze bennük az erőt és a stabilitást.

Önbecsülés megerősítő technika
Minden reggel szánjon tíz percet arra, hogy kimondva ismétli a következőket. „Ma jó napom van. Tisztelem, szeretem és teljesen elfogadom magam.”
Zümmögés, dudorászás

 Ha a munkakörülmények engedik, idézzen fel magában egy kedves dallamot, halkan dudorásszon, zümmögjön. Ebbe bevonhatja munkatársait is, javasolhat egy mindenki által ismert népdalt halk eléneklésre.

Helyváltoztatás, kilépés a helyzetből

Ha valamely helyzetben fokozódó feszültséget érez, pulzusa felgyorsul, verejtékezni kezd, hagyja el a helyiséget, menjen ki a szabadba, lélegezzen mélyeket. Ha lehetősége van, keressen egy közeli zöldterületet, öleljen át egy fát, vagy szemlélje a növényeket, virágokat. Öt perc elegendő, hogy háborgó lelkét megnyugtassa.

Séta, kirándulás, mozgás

Sétáljon hazafelé, legalább az út egy részében. Séta közben vegyen mély lélegzetet az orrán keresztül, majd a száján fújja ki. lehetőségeihez mérten vegyen részt kiránduláson, túrán. Már egy rövid – egy-két órás – kirándulással is sokat tesz magáért.

Csend óra

Tegye lehetővé, hogy egy teljes órát csendben töltsön, kapcsolja ki a rádiót, televíziót, telefont. Helyezkedjen el kényelmesen, érezze a csendet, hagyja a gondolatait kalandozni, szemlélje a közvetlen környezetét, nyugodt tempóban lélegezzen.
1. Önsegítő csoportok
Az önsegítő csoportok a kölcsönös segítésre és egy speciális cél elérésére alakult önkéntes kiscsoporti struktúrák. Rendszerint azonos élethelyzetű emberek hozzák létre, egymás kölcsönös segítésére. 
Társulásuk célja: egy közös szükséglet kielégítése, valamilyen egészségkárosodás vagy probléma leküzdése, a kívánt társadalmi illetve mikro-szintű változás előidézése. Az ilyen csoportok kezdeményezői és tagjai úgy látják, szükségleteiket nem elégítik ki, vagy nem tudják kielégíteni a meglévő szociális és egészségügyi intézmények. 
Az önsegítő csoportok a „szemtől szembeni” interakciót és a tagok személyes felelősségét hangsúlyozzák. Gyakran anyagi segítséget és érzelmi támogatást nyújtanak egymás számára; egy „ügy”-re orientáltak, s olyan ideológiát vagy értékeket hirdetnek, amelyek által tagjaik fokozottabb mértékben nyerhetik el személyes kompetenciájukat. Az önsegítő csoportban a tagok közvetlenül kerülnek egymással kapcsolatba – tevékenységük így lokális (helyi) és közvetlenül a problémára irányul. A tagok száma korlátozott, nem haladja meg a kiscsoport nagyságot, maximum 15-20 fő (Katz, 1981).
Az önsegítő csoportok jellemzői (Matzat, 1988)

· Minden csoporttagnak egyenlő jogai vannak,

· nincs kijelölt vezető,

· minden csoporttag önálló, saját maga vezetője,

· a csoport saját felelősségére hoz döntéseket,

· a tagok saját problémáik miatt keresik fel a csoportot és nem azért, hogy másokon segítsenek,

· a részvétel ingyenes (leszámítva a helyiség bérleti díját, amit megosztanak egymás között).

Az önsegítő csoportok alapelvei

· A csoport elve: az önsegítő közösségekben, csoportokban megszűnik a külső – belső elszigeteltség. 
· A betegség, amely korábban kirekesztette az egyént, itt bekapcsolja a közösségbe. Nevezhető ez destigmatizációnak (megbélyegzés ellenesnek) is. Az önsegítő csoportban nemcsak páciens („beteg”), hanem segítő is minden résztvevő. A tagok mozgósítják természetes terápiás képességeiket.

· A folyamatosság elve: a csoporttagok folyamatosan és intenzíven konfrontálódnak (szembesülnek) azokkal a lelki/szociális problémákkal, amelyeket a tagok a csoportba hoznak.

· Az önsegítés elve: a csoporttagok – miközben másokon segítenek – önmagukon is segítenek; és ezzel megmutatják a többieknek is, hogyan segíthetnek magukon.
Az önsegítő csoportok hatótényezői

· A csoport információáramlást biztosít, megnyilvánulást tesz lehetővé minden résztvevő számára, a csoporttag önmagára és másokra vonatkozó ismeretei növekednek;

· a csoport tagja mások – hasonló helyzetben lévő emberek – megoldásait tapasztalva reményt láthat saját helyzetének megoldására is, átélheti, hogy problémájával nincs egyedül;

· lehetősége van arra, hogy megélje és gyakorolja altruizmusát, ami növeli saját kompetenciaérzetét;

· a csoport saját kultúrájának kialakításával az elsődleges családcsoport korrektív (javító) hatását nyújtja; felszínre hoz különböző értékrendeket és választhatóvá is teszi ezeket – így a csoport, szocializáló funkciót lát el;

· lehetőséget ad arra, hogy az új megoldási minták beemelődjenek a személyiségbe; teret nyit az interperszonális tanulásra; helyzeteket elemez és értelmez, s benne az egyén formáló szerepét hangsúlyozza;

· lehetőséget teremt az összetartozás élményének megélésére, illetve olyan sűrített élmények átélésére, amelyek katarzishoz (erkölcsi megtisztuláshoz) vezethetnek;

· a csoport teret és eszközöket biztosít a közös cselekvéshez, amelyek a demokratikus technikák gyakorlati alkalmazását jelentik, és egyben elősegítik az állampolgári öntudat kialakulását.

Az önsegítő csoportok tipológiája

Az önsegítő csoportokat a megoldandó problémák vagy a tevékenységi körük alapján sorolhatjuk típusokba. A megoldásra váró probléma lehet állandó és megváltoztathatatlan – pl.: betegség, maradandó egészségkárosodás –, ilyen esetben a cél az adott helyzethez történő alkalmazkodás; de lehet ideiglenes és megváltoztatható – pl.: az egyén alkoholizmusa, vagy kábítószer-függősége –, amikor a cél a változás, változtatás. Példák az önsegítő csoportok típusaira, tevékenységi típusok szerint:
· elsődlegesen az egyéni önmegvalósításra és a személyes fejlődésre törekszenek, pl.: az Anonim Alkoholisták („AA”), az elvált szülők csoportjai;
· a társadalmi érdekképviseletet helyezik előtérbe, pl.: a különböző fogyatékkal élők érdekvédelmi csoportjai, pl.: ÉFOSZ (Értelmi Fogyatékosok Országos Szövetsége); 

· alapvető célja az alternatív életformák létrehozása pl.: homoszexuálisok közösségei, de ide sorolhatók a vallási gyülekezetek is; 

· kétségbeesett embereknek, az élet és a társadalom által indukált terhek elől védelmet keresőknek nyújtanak menedéket pl.: Synanon és más, volt kábítószerfüggők által alapított életközösségek;

· több céllal rendelkező csoportok és ezért több kategóriába is besorolhatók, pl.: a NOE (Nagycsaládosok Országos Egyesülete), amely a kölcsönös segítségnyújtást, az érdekvédelmi tevékenységet (= a lobbizást), valamint a személyes fejlődést egyaránt célul tűzi ki.
Felhasznált irodalom: 
· Buda Béla: A mentálhigiéné szemléleti és gyakorlati kérdései, Animula Kiadó, Budapest 2002.

· Keményné Dr. Pálffy Katalin: Bevezetés a pszichológiába

· http://www.mamesz.hu/documents/buza_domonkos_menthig_2008.pdf
· pecsiskola.tip-top.hu/mental/onsegites.ppt

· http://www.humantiszk.hu/modularis_jegyzetek/7_1_schiffer.pdf
4. Diasor 
Amit a trénernek el kell mondania a résztvevőknek
2. dia: Mi az egészség?
Az egészség az Egészségügyi Világszervezet (WHO) meghatározása szerint, nem csupán a betegség hiánya, hanem a teljes testi, lelki es szociális jólét állapota. De az egészség nem statikus állapot. Az ember egészségében történhetnek változások, tőle független események bekövetkezte miatt egészségkárosodás alakulhat ki. Az egyén akaratától független, tényszerű és visszavonhatatlan testi-fizikai változás – baleset, hosszú lefolyású betegség hatásaként beállt állapot – esetén hangsúlyozottan fontos az egészségtudatos viselkedés, állásfoglalás, amely az egyensúlyteremtést célozza, a személyiség magatartásbeli válasza az élet mindennapos kihívásaira.
3. dia: A mentálhigiéné = lelki egészségvédelem szerepe az egyén egészségében
A mentálhigiéné lelki egészségvédelmet jelent. A lelki egészségvédelem, pozitív értelemben mindazon tevékenységeket jelenti, amelyek a személyiséget és kapcsolat-rendszereit fejlettebbé, érettebbé, elvárt társas/társadalmi szerepeinek betöltésére alkalmasabba teszik.  A lelki egészségvédelem (mentálhigiéné) másrészt a lelki (pszichés) zavarok, megbetegedések, magatartászavarok megelőzése. A mentálhigiéné egyszerre a lelki egészség népszerűsítése és a megelőzés kettőse, amelyek egymásra épülnek. 
4. dia: A mentálhigiéné = lelki egészségvédelem szerepe az egyén egészségében
Annak elősegítése, hogy az egyének kellő ismerettel és készséggel rendelkezzenek:

· testi és lelki folyamataik megértéséhez és szabályozásához,

· azonosságtudatuk és társas/társadalmi szerepeik megfelelő ellátásához,

· környezetükben kapcsolataik egyensúlyának megőrzéséhez,

· életcéljaik eléréséhez.
5.-6. dia: A mentálhigiéné = lelki egészségvédelem szerepe az egyén egészségében 
Mivel foglalkozik a lelki egészségvédelem?
· Az életigenlő magatartások támogatása, lelki és testi egészségmegőrzés és egészségvédelem, az érzelmi teherbíró képesség növelése, a méltó élethez való viszony kialakítása.

· Hátrányos helyzetű emberek támogatása, segítése.

· Önszabályozás, kapcsolati, érzelmi és kifejezési kultúra fejlesztése.

· Az elmagányosodás és reménytelenség megelőzése, a lelki tényezők nyomán kialakult betegségek megelőzése és kezelésük támogatása.

· Önsegítés, közösségteremtés és az emberek közötti összetartás erősítése, fejlesztése.

· Türelmesség, segítségnyújtás, együttműködés fejlesztése.

· Az önromboló (egészség ellen irányuló) megnyilvánulások megelőzése és kezelésük támogatása, ilyenek az alkoholizmus, drogfüggőség, régóta tartó stressz és levert lelkiállapot (depresszió).

· A romboló, másokat semmibe vevő törekvések visszaszorítása, ilyenek a túlzott versengés, önzés, megfelelni vágyás, lobbanékonyság, erőszakos viselkedés másokkal szemben.

7. dia: Mik kellenek a lelki egészséghez?
Az önismeret alapkérdése tehát: Ki vagyok én? Milyen vagyok én?

Az önismereten azt értjük, hogy az embernek áttekintése van saját személyisége összetevőiről, határairól és lehetőségeiről, betekintése van viselkedésének rugóiba, hátterébe, motívumrendszerébe, helyesen ítéli meg az emberi kapcsolatokban játszott szerepét, hatását.

Az énkép: az ember elképzelése saját magáról.

A gyerekkor során, a környezet (elsősorban közvetlen) visszajelzéseiből, értékeléseiből alakul ki. Később már a tágabb környezet visszajelzései is formálják, ilyenek az iskola, a munkahely, baráti kör, azaz a szocializációs folyamat során épül ki az énképünk.  Az énkép mégsem formálódik az egész élet során. Amikor az énkép viszonylag állandóvá válik, ez egyben védetté teszi az egyént az újabb külső hatásokkal szemben. Az énkép megmerevedhet, a személyiségre vonatkozó újabb felismerések ellenállást válthatnak ki, azaz az ellentmondó információkat elrejti, eltitkolja, vagy kirekeszti. 
Ekkor az énkép törekvései ellentétessé válnak az önismeret törekvéseivel, azaz a személy állandóan „válogat” társas kapcsolataiban, hogy az önmagáról kialakított képet fenntarthassa. Például a kínos információkról egyszerűen nem veszünk tudomást, vagy torzítjuk, átértékeljük. Akinek túlzottan magas az önértékelése bűnbakot keres, áthárítja a felelősséget stb.

Az önértékelés pozitívvá, vagy negatívvá válása alapvetően a szülők nevelésének hatásától függ. A szeretetteljes családi légkör általában pozitív önértékelést vált ki a gyermekben, de erősítheti, pozitívvá teheti az énképet a jó, a személyiség fejlődését támogató iskola vagy munkahely.

Az énkép nemcsak pozitív, vagy negatív lehet, hanem merev (ellenálló), befogadó (változó) is. 

A merev énképű embereknél gyakoriak az elhárító manőverek, nagy az eltérés a társak véleménye és az énkép között, és sok nehézséggel küzdenek a társas kapcsolatban. A befogadó énképű emberek elfogadják, feldolgozzák az énképnek ellentmondó információkat, jól alkalmazkodnak, és képesek a változásra.
Az önismeret szerzés módjai


Legfontosabb forrása a többi ember, elsősorban azok, akik közel állnak hozzánk, fontosak nekünk. Nem csak a szavakkal kifejezett vélemény a fontos, hanem a hozzá tartozó metakommunikáció (bólintás, mosoly, tekintet, stb.) is, és az, hogy ezeket a jeleket az ember helyesen értelmezze. 
Ugyanakkor az önismeretszerzést nehezíti, hogy gyakran az emberek bármilyen oknál fogva (érdek, félelem, tapintat, stb.) is, de túlértékelik a jó tulajdonságokat, és alul értékelik a rosszakat. Ugyanakkor fölérendelt helyzetben gyakran elhamarkodott negatív véleményt közölnek. 
Hatékony eszköz az önmegfigyelés is, hiszen szükségünk van a belülről jövő jelzéseinkre is. Az önmegfigyelés lehet esetenkénti, és rendszeres. Az esetenkénti lehet egy-egy helyzet felmérése, a rendszeres lehet feljegyzések készítése, napló írása. Bizonyos helyzetekben, amikor a körülmények, az egyén iránti elvárások, feladatok jelentősen megváltoznak, az ember identitáskrízisbe kerülhet, azaz az énképe nem illeszkedik az új elvárásokhoz. Ilyenkor hatékony lehet megfelelő szakember felkeresése.
Kezeljük a feszültségeinket!
Tisztában kell lennünk azzal, milyen események, külső-belső történések nyomán érzünk feszültséget, és hogyan értékeljük ezt magunkban. Mindannyian különböző módokon reagálunk a bennünket érő hatásokra, ezért a feszültségek kezelése is egyénenként változó. Tudnunk kell, mi okozza a feszültséget, mit kell megváltoztatni az életvitelünkben ahhoz, hogy ezt csökkentsük. Hasznos lehet, ha a napi programunkba beiktatunk valamilyen testmozgást, sportot, mivel a combot, a karizmokat dolgoztató tornagyakorlatok serkentik az "örömhormon-termelést", ezért javulhat a hangulatunk. Jó hatása van például a kerékpározásnak vagy egy kellemes sétának a friss levegőn.
A tudatos légzés is sokat segíthet. Ősi, még az állatvilágból magunkkal hozott reflex ugyanis, hogy vészhelyzetben a szervezetünk átáll a felszínes légzésre. Az idegesség, fáradtság, feszültség egyik biztos jele, ha felszínesen, kapkodva vesszük a levegőt. A tudatos légzés könnyen megtanulható, és ezzel gyorsan és látványosan csökkenthetjük a modern életformából adódó stresszhelyzetek következményei. Az egyenletes légzés automatikusan csökkenti a stressz hormonok szintjét a szervezetünkben, mérsékli a szívverések gyakoriságát és csökkenti a vérnyomást. 

Jutalmazzuk magunkat egy nehéz nap után, keressünk számunkra örömöt nyújtó tevékenységeket, lazító fürdő, zenehallgatás, társas játék barátokkal, családdal.
Tudjuk kontrollálni magunkat!

A kontrollfunkciók szerepe, hogy magatartásunkat, érzelmeinket a helyzetnek megfelelően szabályozni tudjuk. Az önkontroll abban segít, hogy zavaró érzelmeinket, feszültségeinket kordában tartsuk, nehéz pillanatokban is összeszedettek legyünk. 

Az emberek között nagy különbségek lehetnek az önkontroll képesség szempontjából. Ismerünk olyanokat, akik könnyen elvesz​tik a fejü​ket és pánikba esnek, vagy épp düh​ki​tö​rés​sel rea​gál​nak hely​ze​tekre. Hogy hol és milyen indu​lati reak​ci​ó​kat adunk sze​mé​lyi​ség​függő, van​nak, akik mun​ka​he​lyen, vagy nyil​vá​nos helyen erő​sen kont​rol​lál​ják magu​kat, csa​ládi kör​ben viszont teret enged​nek az indu​la​tok​nak. 

A gyenge önkont​roll hát​rá​nya​i​val tisz​tá​ban vagyunk, senki nem él együtt szí​ve​sen egy ajtó​csap​kodó, „hisz​tis” part​ner​rel és a mun​ka​he​lyen sem erény egy meg​be​szé​lés köze​pén fel​pat​tanni, és beol​vasni a főnöknek. Az is veszé​lyes azon​ban, ha túl erős az önkont​rol​lunk és nem tud​juk a hely​ze​tek​hez iga​zítva kezelni érzelmi féke​in​ket, mert egy folya​ma​tos belső feszült​ség ala​kul​hat ki.
8. dia: Mik kellenek a lelki egészséghez? Pozitív önkép
Keressük meg jó tulajdonságainkat, és fordítsuk figyelmünket a sikereinkre. Nem kell a kudarcainkat szégyellenünk! Sokkal inkább értékelni kell, hogy miért következett be, mit tehetünk, hogy máskor ne történjen meg! Hibázni szabad, de ugyanazt a hibát többször elkövetni talán nem kellene, mert tanulhatunk az előző kudarcból. 

Alakítsuk asszertív (méltányosan céltudatos érdekérvényesítés) módon a viselkedésünket. A valódi érdekérvényesítés, megfelelő önbizalom birtokában, mások személyének, érdekeinek elfogadásán és tiszta kommunikáción alapszik. Nem önérvényesítés az, ha érdekeinket erőszakosan, mások feletti hatalmunk által vagy mások kijátszásával, manipulálásával érvényesítjük, mert ezek a viselkedések félelmen alapszanak. A saját képességeikben bizonytalanok nem merik nyíltan felvállalni érdekeik ütköztetését, csak felülről vagy hátulról támadva mernek érdekeikért fellépni.

9. dia: Hogyan segítsünk magunkon lelki egészségünk fenntartása érdekében?

Legyünk rugalmasak!
Környezetünk folyamatos változik körülöttünk, így mi is változunk, sejtjeink megújulnak, de mindig találkozunk új emberekkel, mindig kerül elénk új szituáció, így mi is folyamatosan, nap, mint nap változunk a minket ért környezeti, emberi hatások alapján, akár tetszik ez nekünk, akár nem, formálódunk. Kívül, belül egyaránt. 

Ezt úgy tudjuk kideríteni magunkban, ha figyeljük és megvizsgáljuk viselkedésünket, hogy ezt miért csináltuk, vagy miért nem, milyenek a reakcióink és miért. Ha figyeljük magunkat, figyeljük a környezetünket, közben sok tapasztalattal leszünk gazdagabbak, tanulunk magunkról és másokról, és ennek a gazdagodó tudásnak a birtokában alkalmazkodunk, anélkül, hogy feladnánk magunkat.
Keressük a minket támogató emberek társaságát!
A közös tevékenység szolgál a társas kapcsolatok alakulása alapjának, amelyben az együtt átélt élmények alakítják, formálják az egyént, befolyásolják kapcsolatainak alakulását.  Ennek mindennapi terepe a csoport vagy munkahelyi csoport, amelynek történései lehetőséget nyújtanak a kapcsolatok megélésére. A csoportban, az adott kapcsolati háló közegében fejlődik az egyén önfegyelme, hiszen másokat is meg kell hallgatni, engedni kell cselekedni. Elsajátítható a kudarctűrés, hiszen mindig nem nyerhetünk, és a siker kezelése olyan módon, hogy másokra is tekintettel kell lenni.
10. dia: Önsegítő technikák
Az önsegítés olyan önálló tevékenység, aminek eredményeképp a személyiség megerősödik, gazdagodik, a megrendült érzelmi, kapcsolati, lelki egyensúly helyreáll, új döntések és célok fogalmazódnak meg. (pl. jól sikerült pálya- és munkahelyválasztás, partnerkapcsolat). 

Ilyenek az önsegítő csoportok, amelyek azonos problémájú, közös célt kitűző, azonos érdekeket képviselő emberek csoportja, akik a kölcsönös segítség eszközével segíthetik igényeik hatékonyabb kielégítését.

A pszichológiai önsegítés olyan módszerek alkalmazása, amelyekkel az új élethelyzeteket, akadályokat, kihívásokat és válságokat kevesebb megrázkódtatással, stresszel, hatékonyabban és lelki egészségünk megőrzésével tudjuk leküzdeni. 

Egyéni önsegítő technikák
Relaxációs technikák

A fizikai és mentális pihenés kitűnő módja a feszültség csökkentésének, mivel a relaxációban központi szerepet játszik az elme – izom kapcsolat. Sokféle relaxációs technika létezik manapság, és mindegyiknek alapvető célja, hogy megtanítsa az embereket arra, hogyan lazítsák el izmaikat akaratlagosan arra figyelve, milyen érzés feszültnek, illetve ellazultnak lenni.

Légzési technikák

Az érzelmi stressz alatt a szaggatott, kihagyó és felszínes légzés miatt csökken szervezetünk oxigénszintje. Az alábbi légző gyakorlatok mintákat adnak a testnek és a léleknek a békés egyensúly visszanyeréséhez. Még akkor is segíthetnek, ha naponta csak néhány percig gyakoroljuk ezeket.

4. gyakorlat: hasi mélylégzés

· Feküdjön a hátára, húzza fel a térdét, és kissé nyissa szét a lábfejeit. Lélegezzen az orrán keresztül. Lélegezzen be mélyen, és hagyja, hogy a gyomra „megteljen” levegővel. Képzelje maga elé, ahogy a tüdeje megtelik levegővel és a mellkasa kitágul.

· Képzelje el, ahogy a belélegzett levegő megtölti a testét energiával. Lélegezzen ki, és engedje vissza a gyomrot és a mellkast.

5. gyakorlat: békés lassú légzés

· A stressz csökkentése érdekében elsajátíthatja a hasi légzést. Képzelje el, hogy a belélegzett levegő csupa béke és nyugalom, és folytassa ezt addig, amíg kellően relaxáltnak érzi magát.

6. gyakorlat: földlégzés

· Üljön le egyenes háttal egy székre, és helyezkedjen el kényelmesen. Lélegezzen az orrán keresztül. Lélegezzen be mélyen, és hagyja, hogy a gyomra „megteljen” levegővel. Képzelje maga elé, ahogy a tüdeje megtelik levegővel és a mellkasa kitágul. Tartsa benn a levegőt.

· Képzelje el, hogy a fenekétől egy vastag kötél nyúlik a föld közepe felé. „Szemével kövese” a kötelet, és „nézze” meg, ahogy az hozzá van erősítve a föld középpontjához. Eresszen le két másik kötelet a lábaiból kiindulva. Figyelje meg a fenekét, combjait, lábszárait, a bokáit és lábfejeit. Érezze bennük az erőt és a stabilitást.

Önbecsülés mantra

Minden reggel szánjon tíz percet arra, hogy kimondva ismétli a következőket. „Ma jó napom van. Tisztelem, szeretem és teljesen elfogadom magam.”
Zümmögés, dudorászás

 Ha a munkakörülmények engedik, idézzen fel magában egy kedves dallamot, halkan dudorásszon, zümmögjön. Ebbe bevonhatja munkatársait is, javasolhat egy mindenki által ismert népdalt halk eléneklésre.

Helyváltoztatás, kilépés a helyzetből

Ha valamely helyzetben fokozódó feszültséget érez, pulzusa felgyorsul, verejtékezni kezd, hagyja el a helyiséget, menjen ki a szabadba, lélegezzen mélyeket. Ha lehetősége van, keressen egy közeli zöldterületet, öleljen át egy fát, vagy szemlélje a növényeket, virágokat. Öt perc elegendő, hogy háborgó lelkét megnyugtassa.

Aromafürdő

Készítsen aromafürdőt. Az illóolajos aromafürdők jól egyesítik a fürdőkúrák és az aromaterápiás kezelés előnyeit: A teljes vagy részleges fürdők hatása azon alapszik az aromaterápiában, hogy a meleg víz felületéről elpárolgó illóolajok a szaglószerven keresztül perceken belül kifejtik hatásukat az agyban.

Séta, kirándulás, mozgás

Sétáljon hazafelé, legalább az út egy részében. Séta közben vegyen mély lélegzetet az orrán keresztül, majd a száján fújja ki. lehetőségeihez mérten vegyen részt kiránduláson, túrán. Már egy rövid – egy-két órás – kirándulással is sokat tesz magáért.

Csend óra

Tegye lehetővé, hogy egy teljes órát csendben töltsön, kapcsolja ki a rádiót, televíziót, telefont. Helyezkedjen el kényelmesen, érezze a csendet, hagyja a gondolatait kalandozni, szemlélje a közvetlen környezetét, nyugodt tempóban lélegezzen.
11. dia: Önsegítő csoportok
Az önsegítő csoportok a kölcsönös segítésre és egy speciális cél elérésére alakult önkéntes kiscsoportok. Rendszerint azonos élethelyzetű emberek hozzák létre, egymás kölcsönös segítésére. 
Céljuk, egy közös szükséglet kielégítése, valamilyen egészségkárosodás vagy probléma leküzdése. Az ilyen csoportok kezdeményezői és tagjai úgy látják, szükségleteiket nem elégítik ki, vagy nem tudják kielégíteni a meglévő szociális és egészségügyi intézmények. 
Az önsegítő csoportok a „szemtől szembeni” kapcsolatot és a tagok személyes felelősségét hangsúlyozzák. Gyakran anyagi segítséget és érzelmi támogatást nyújtanak egymás számára. Az önsegítő csoportban a tagok közvetlenül kerülnek egymással kapcsolatba – tevékenységük így helyi és közvetlenül a problémára irányul. A tagok száma korlátozott, nem haladja meg a kiscsoport nagyságot, maximum 15-20 fő.
Hogyan működnek az önsegítő csoportok?
· A csoport információáramlást biztosít, megnyilvánulást tesz lehetővé minden résztvevő számára, a csoporttag önmagára és másokra vonatkozó ismeretei növekednek;

· a csoport tagja mások – hasonló helyzetben lévő emberek – megoldásait tapasztalva reményt láthat saját helyzetének megoldására is, átélheti, hogy problémájával nincs egyedül;

· lehetősége van arra, hogy megélje és gyakorolja altruizmusát, ami növeli saját kompetenciaérzetét;

· a csoport saját kultúrájának kialakításával az elsődleges családcsoport korrektív (javító) hatását nyújtja; felszínre hoz különböző értékrendeket és választhatóvá is teszi ezeket – így a csoport, szocializáló funkciót lát el;

· lehetőséget ad arra, hogy az új megoldási minták beemelődjenek a személyiségbe; teret nyit az interperszonális tanulásra; helyzeteket elemez és értelmez, s benne az egyén formáló szerepét hangsúlyozza;

· lehetőséget teremt az összetartozás élményének megélésére, illetve olyan sűrített élmények átélésére, amelyek katarzishoz (erkölcsi megtisztuláshoz) vezethetnek;

· a csoport teret és eszközöket biztosít a közös cselekvéshez.
12. dia: Kik tartoznak az én támogató rendszerembe?
Lelki egészségünk fenntartásához, megőrzéséhez egyéni támogató rendszerekre, ezek hálózatára, és saját erőnkre, önsegítő képességünkre is szükségünk van. 

Az emberi kapcsolatok hálója támogatja, segíti, érzelmileg felkarolja az érzelmileg megbillent egyént. Ez az egyénre összpontosító szociális hálózat emberek alkotta hálót jelent. Az egyén támogatásában az elsődleges csoportnak nagy szerepe van. A kiterjesztett család olyan közösségeket jelöl, amelyekben az egyén a mindennapjait, társas kapcsolatait éli (munkahely, egyház, vagy bármilyen, akár hobbi közösséget is lehet). 
5. Tréneri instrukciók
Gyakorlatok leírása

	Cím
	Az egészséges ember képe

	Cél
	Az egészségfogalom egyéni megismerése, összetevőinek felszínre hozása.

	Sorszám
	Feladat lépései
	Időigény

	1. 
	Rövid tréneri bevezető az egészség fogalmáról (2. sz. dia).
	5’

	2. 
	Mindenki egyénileg lerajzolja az egészséges embert.
	15’

	3. 
	Tanulócsoportokban bemutatják egymásnak a rajzokat.
	15’

	4. 
	Röviden a tréner összefoglalja a mentálhigéné, lelki egészségvédelem szerepét az egyén egészségében témát. 
(3.4.5.6. dia)
	15’

	Résztvevők

Az ideális 12-16 fős csoport. 



	Időigény

50 perc.



	Alkalmazási terület

Önismeret fejlesztése. Stressz kezelés, kiégés kezelése.


	Korlátok, javaslatok
Ha valaki nem akar rajzolni, ne kényszerítsük. Kérjük, gondolja át, számára mit jelent az egészség. Vegyük figyelembe a megváltozott munkaképesség okait a csoportban, és a résztvevők állapota szerint formáljuk meg mondandónkat.

	Eszközök

A/3-as papír, filctollak, zsírkréták


	Cím
	Feldolgozás munkahelyi környezetben

„Úgy segíts nekem, hogy…” (1. sz. feladat)

	Cél
	A munkahelyi csoport, mint támogató csoport funkciójának erősítése.
A személyes igény megfogalmazásának fejlesztése és az asszertív kérés gyakorlása.

	Sorszám
	Feladat lépései
	Időigény

	1. 
	A mentor rövid bevezetőben emlékezteti a résztvevőket, hogy a lelki egészség szempontjából fontos, hogy támogató közösségek tagjaiként, felhasználva az összetartás erejét, az emberek segíteni tudják egymást.

Megkéri a résztvevőket, hogy az 1. sz. feladatlap segítségével gondolják át, majd a feladatlapban rögzítsék, hogy kitől, milyen segítséget kérnének.
	igény szerint 40-90 perc között

	2. 
	Egyéni munka
	

	3. 
	A mentor egyenként, megkéri a résztvevőket, mutassák be, kitől, milyen segítséget kérnek, nekik személy szerint, milyen módon lehet segíteni.  Ha a résztvevő bemutatta a kéréseit, kérdezzük meg azt a résztvevőt, akitől segítséget kért.

·  Mit érez, hogy fogadja a kérést?

· Világos-e számára, mi a kérés?

·  Tudja-e a kérést teljesíteni?
	

	Alkalmazási terület

Önismeret fejlesztése. Stressz kezelés, az emberek közötti összetartás erősítése.


	Korlátok, javaslatok
Ha valaki tanácstalan, segítsünk neki. Elsősorban a jelen lévőkre vonatkoztassák a kéréseket, mert ezekre lehet reagálni.

	Eszközök

1. sz. feladatlap


	Cím
	 „Itt vagyok! Ilyen vagyok!” (2. sz. feladat)

	Cél
	A lelki egészség feltétele, az önismeret és énkép fejlesztése

	Sorszám
	Feladat lépései
	Időigény

	1. 
	Rövid tréneri kezdeményezés az önismeretről, mi jut a résztvevők eszébe, ha az önismeret szót hallják.
	5’

	2. 
	A tréner bemutatja az önismeret, a feszültségek kezelése és az önkontroll szerepét a lelki egészségben (7. dia)
	10’

	3. 
	A tréner, a 2. sz. feladatlapban szereplő tulajdonságokat kártyákra írja. A tréner a tulajdonságkártyákon szereplő állításokat egyenként felolvassa, és felmutatja a résztvevőknek. 


	25’

	4. 
	Az egyes állításokra illik rám, nem illik rám válaszokat lehet adni. Ha a résztevők bármelyike úgy gondolja, ráillik az adott tulajdonság, tapsoljon vagy emelje fel a kezét, vagy mondja hangosan azt; illik! A tréner lehetőleg mindenkit megkér, hogy mondjon a ráillő tulajdonságra egy konkrét példát.
	

	5. 
	A tréner megkéri a résztvevőket, hogy a magukra jellemző állításokat karikázzák be a 2. sz. feladatlapban.
	5’

	Résztvevők

Az ideális 12-16 fős csoport. 



	Időigény

45 perc.



	Alkalmazási terület

Önismeret, énkép fejlesztése. 


	Korlátok, javaslatok
A válaszolás módját a résztvevők lehetőségeire kell szabni! Ugyanez vonatkozik a konkrét példa kérésére is! A felolvasandó tulajdonságokat válogassuk a résztvevők szintjéhez, mindig pozitív tulajdonságokkal kezdjünk, és azokkal zárjunk.


	Eszközök

Tulajdonság kártyák. 2. sz. feladatlap


	Cím
	Feldolgozás munkahelyi környezetben

Feszültségek tudatosítása (3. sz. feladat)

	Cél
	A munkahelyi beszélgető csoport, mint önsegítő csoport funkciójának erősítése. Feszültségek tudatosítása, kezelése.


	Sorszám
	Feladat lépései
	Időigény

	1. 
	A mentor feleleveníti az önismeret és a feszültségkezelés fontosságát a lelki egészségvédelemben. Megkéri a résztvevőket, hogy idézzék fel magukban, milyen érzéseik vannak olyankor, amikor feszültnek érzik magukat.
	igény szerint 40-90 perc között

	2.
	A résztvevők egyéni munkában leírják a 3. sz. feladatlapban foglalt nyitott kérdésekre a válaszaikat.
	

	3.
	A Tanulócsoportokban megbeszélik a leírtakat.
	

	4.
	A mentor egyenként, megkéri a résztvevőket, mutassák be válaszaikat. Az egyes válaszok után, ha szükséges kérdezze meg a résztvevőket, hogy mindenki érti-e mire gondolt a másik.


	

	Alkalmazási terület

Önismeret fejlesztése. Stressz kezelés, az emberek közötti összetartás erősítése.


	Korlátok, javaslatok
Gyakori, hogy érzések helyett, gondolatokat fogalmaznak meg a résztvevők. Mivel a gyakorlat célja, hogy érzéseket, testi jeleket, az ezek nyomán keltődött reakciókat, cselekedeteket tudatosítsuk, mindig az érzésekre és a testi jelekre kérdezzünk (pl. bánat, harag, feszültség, szorongás, szédülés, gyomor összehúzódás, remegés, stb.)  Ha nehezen megy a megfogalmazás, kérjük meg a résztvevőket, hogy mutassák be érzéseiket, mimikával, gesztusokkal, testtartással.

	Eszközök

3. sz. feladatlap


	Cím
	 „ Amiben olimpikon vagyok!” (4. sz. feladat)

	Cél
	Pozitív önértékelés erősítése.

	Sorszám
	Feladat lépései
	Időigény

	1. 
	Rövid tréneri bevezető, mit jelent a pozitív énkép (8. dia)
	5’

	2. 
	A résztvevők a feladatlap alapján megfogalmaznak magukról 5 olyan állítást, ami pozitív, amiben sikeresek és jók!
A résztvevők beleírják az olimpiai öt karikába színes tollakkal a pozitív tulajdonságaikat.
4. sz. feladatlap
	20’

	3. 
	Mindenki  lerajzolja A/3-as papírra, majd bemutatja saját olimpiai ötkarikáját a teljes csoport előtt.
	20’

	Résztvevők

Az ideális 12-16 fős csoport. 



	Időigény

45 perc.



	Alkalmazási terület

Önismeret fejlesztése. Pozitív önértékelés erősítése.


	Korlátok, javaslatok
Ha valaki nem tudja elkészíteni, ajánljuk fel a segítségünket.


	Eszközök
4. sz. feladatlap, A/3-as papír, színes filctollak, zsírkréták.


	Cím
	Feldolgozás munkahelyi környezetben

„Visszajelzés egymásnak” (5. sz. feladat)

	Cél
	Az énkép és az önismeret fejlesztése. A pozitív és a változtatandó viselkedésre vonatkozó visszajelzések megfogalmazása, gyakorlása.

	Sorszám
	Feladat lépései
	Időigény

	1. 
	A mentor bevezetésként elmondja, hogy a résztvevők visszajelzést fognak adni egymásnak tapasztalataik alapján arról, hogy mi az, amit jól csinálnak, és mi az, amin érdemes lenne változtatni. Fontos hangsúlyozni, hogy önismeretünket mások visszajelzéseinek alapján erősíthetjük, fejleszthetjük. Kérjük meg a résztvevőket, hogy példákat is mondjanak.
	igény

szerint, 

40-90 perc között

	2. 
	4 fős kiscsoportokat alakítunk, ahol először egyénileg gondolják végig a visszajelzést, kinek, mit fognak mondani. (5. sz. feladatlap)
1 fő a másik három munkatársának ad visszajelzést.
	

	3. 
	A kiscsoportok párhuzamosan dolgoznak, a tagok visszajelzést adnak egymásnak. A csoportok munkáját segíti a mentor, szupervízor és a tréner.
	

	4. 
	A visszajelzés végén a kiscsoportokban kérdezzük meg, hogyan fogadták munkatársuk visszajelzését.
	

	Résztvevők

Az ideális 12-16 fős csoport. 



	Alkalmazási terület

Önismeret fejlesztése.

	Korlátok, javaslatok
Figyeljünk a megfogalmazásokra, ha szükséges korrigáljunk.


	Eszközök

5. sz. feladatlap


	Cím
	Önsegítő technikák (6. sz. feladat)

	Cél
	A résztvevők számára ismert önsegítő technikák gyűjtése, gyakoroltatása

	Sorszám
	Feladat lépései
	Időigény

	1. 
	A tréner bemutatja a kérdést, és megkéri a résztvevőket, hogy mondják el, mit tesznek akkor, hogyan segítenek magukon, ha félnek, bizonytalanok, idegesek, szomorúak, elutasítottnak érzik magukat? Megkéri a résztvevőket, hogy először a 6. sz. feladatlap alapján gondolják végig a kérdéseket. 
A tréner elevenítse fel a stressz téma feldolgozásakor összegyűjtött technikákat. Kérdezze meg, kinek, mi vált be.

Az elhangzottakat a tréner rögzíti a flipchartra.
	20’

	2. 
	Önsegítő technikák bemutatása. Légzéstechnika gyakoroltatása, közös dúdolás, éneklés, nagy közös kiáltás, gyakorlás. Minden technika után a tréner kérdezzen az érzésekről. 
	20’

	3. 
	A tréner összefoglalja az elhangzottak alapján az önsegítő technikákat. (10.11. dia)
	10’

	Résztvevők

Az ideális 12-16 fős csoport. 



	Időigény

50 perc.



	Alkalmazási terület

Önsegítés fejlesztése. Kapcsolati rendszer fejlesztése.

	Korlátok, javaslatok
A csoporttagok igényeinek megfelelően válasszuk ki az egyéni önsegítő technikákat. Válasszunk a résztvevők által gyűjtöttekből is, kérjük meg, hogy ő mutassa meg a többieknek, és vegyünk részt a gyakorlatban.


	Eszközök

6. sz. feladatlap


	Cím
	Feldolgozás munkahelyi környezetben

Társas kapcsolatok fejlesztése és önsegítés a munkahelyen 
(7. sz. feladat)

	Cél
	Munkahelyi társas kapcsolatok és a munkahelyi csoport, mint önsegítő csoport fejlesztése. Egyéni igények kifejezésének fejlesztése.

	Sorszám
	Feladat lépései
	Időigény

	1. 
	A mentor visszautal a lelki egészség szempontjából fontos társas kapcsolatokra és az önsegítő csoportok támogató szerepére.
	igény

szerint, 

40-90 perc között

	2. 
	A mentor megkéri a résztvevőket, hogy a 7. sz. feladatlap segítségével gondolják át saját munkahelyi csoportjukat, és válaszolják meg a kérdéseket.
	

	3. 
	A résztvevőket kérjük meg, beszéljék meg Tanulócsoportjukban a kérdéseket.
	

	4. 
	A megbeszélés bejezése után a mentor kérdezze meg a Tanulócsoportok résztvevőit milyen érzés volt ezekről beszélgetni.
	

	Résztvevők

Az ideális 12-16 fős csoport. 



	Alkalmazási terület

A munkahelyi közösség fejlesztése, a csoporttámogatás fontosságának tudatosítása.

	Korlátok, javaslatok
Ha nehézségeket okoz a megfogalmazás, célszerű példákkal segíteni a gondolkodást. Pl.: Bánt, hogy én nem kapok dicséretet, vagy sokat viccelődnek velem, vagy kihagynak dolgokból. 


	Eszközök

7. sz. feladatlap


	Cím
	 Támogató rendszerem, kapcsolati hálóm (8. sz. feladat)

	Cél
	A támogató rendszer fontosságának tudatosítása, az egyéni szükségletek feltárása.

	Sorszám
	Feladat lépései
	Időigény

	1. 
	Rövid tréneri bevezető a támogató rendszer szerepéről a lelki egészség megőrzésében (12. dia)
	5’

	2. 
	A résztvevők kitöltik a feladatlapokat. (8. sz. feladatlap)
	20’

	3. 
	Tanulócsoportban megbeszélik, kinek, kitől van segítségre, támogatásra szüksége.
	20’

	Résztvevők

Az ideális 12-16 fős csoport. 



	Időigény

45 perc.



	Alkalmazási terület

Kapcsolati rendszer fejlesztése.

	Korlátok, javaslatok
Ha valakinek nehézsége van a kitöltésben, ajánljuk fel a segítségünket.

	Eszközök
8. sz. feladatlap, tollak


	Cím
	Feldolgozás munkahelyi környezetben

„Üzenet a liftből”

	Cél
	A héten tapasztaltak feldolgozása: egyéni visszatekintés, saját aktivitás és a tanultak értékelése.
A héten tapasztaltak feldolgozása: visszacsatolás egymásnak.

	Sorszám
	Feladat lépései
	Időigény

	1. 
	A mentor megkéri a résztvevőket, gondolják át a hét történéseit, mennyire voltak aktívak, mit tanultak és melyek voltak a legemlékezetesebb események. Megkéri a résztvevőket, hogy ezek alapján töltsék ki a 9. sz. feladatlapot, majd a 10. sz. feladatlapot.
	igény szerint 40’ és 90’

között

	2. 
	A Tanulócsoportban mindenki egyenként kiemeli azt, ami számára fontos volt.

	

	3. 
	A mentor összefoglalja az elhangzottakat, kiemeli az azonosságokat, reflektál a megfogalmazott gondolatokra.
	


	Cím
	Lelki egészségvédelem – Akcióterv

Mit fogunk változtatni munkahelyi közösségeinkben a következő három hónapban?

Vizsgafeladat

	Cél
	A tanultak önálló alkalmazása, az egyéni felelősségvállalás erősítése.

	Sorszám
	Feladat lépései
	Időigény

	1. 
	A tréner elmondja a résztvevőknek, hogy az lesz a feladatuk, kiscsoportokban gondolják végig, hogy a lelki egészségvédelem szempontjából mit, miket szeretnének megváltoztatni munkahelyükön.

A tréner flipcharton bemutatja az akcióterv vázlatát:

· Mit változtatunk?

· Hogyan változtatunk? Mit fogunk tenni?

· Ki/kik lesznek, akik figyelnek a változtatásra?

· Kiket vonunk be a változtatásba?
	5’

	2. 
	A tréner véletlenszerűen kiscsoportokat alakít, létszámtól függően 3-4 fős csoportokat.
	5’

	3.
	Csoportmunka, rögzítés A/3-as papíron. A csoportok munkáját a tréner, mentor, szupervízor kíséri, figyeli.
	20’

	4.
	Minden csoport bemutatja az akciótervét.
	15”

	5.
	A tréner összefoglalja, értékeli a hallottakat, kiemeli a legfontosabbakat, felhívja a figyelmet a hiányokra, ha vannak.

A tréner, mentor, szupervízor visszacsatolást adnak a megfigyelt csoportoknak és a benne résztvevőknek.

Szempontok:

· egyéni aktivitás

· ismeretek megosztása
	15’

	Résztvevők

Az ideális 16-20 fős csoport. 

	Időigény

60 perc.

	Alkalmazási terület

A tanultak összefoglalása, az egyéni felelősségvállalás erősítése.

	Korlátok, javaslatok
A résztvevők testi, szellemi állapotát vegyük figyelembe.

	Eszközök
A/3-as papír, filctollak, gyurmaragasztó


6. Feladatlapok 

A tananyagot készítette a Konett Team tananyaga alapján

a TÁMOP-5.3.8-11/A1-2012-0001 számú kiemelt projektet megvalósító konzorcium

